**Jere Lassila** (s. 8. maaliskuuta 2004 Jyväskylän maalaiskunta) on suomalainen jääkiekkoilija, joka edustaa SM-liigajoukkue JYPiä. Hän toimii joukkueen varakapteenina. Lassila on pelipaikaltaan keskushyökkääjä, mutta hän osaa pelata myös laidassa.

Ura
---

### Seuraura

Lassila aloitti jääkiekkoilun Jyvässeudun Kiekossa, josta hän siirtyi E-juniori-ikäisenä JYPiin. Lassila voitti kaudella 2018–2019 C-nuorten SM-karsinnoissa joukkueensa sisäisen piste-, maali- ja syöttöpörssin tehoilla 18+21=39. C-nuorten SM-sarjassa hän jakoi 20 syöttöpisteellään JYPin sisäisen syöttöpörssin voiton Jesse Helanderin kanssa. Lassila palkittiin kauden päätteeksi sarjan vuoden tulokkaana Timo Jutila -palkinnolla. Kesäkuussa 2019 hän teki JYPin kanssa nelivuotisen juniorisopimuksen. Kaudella 2019–2020 Lassila palkittiin B-nuorten SM-sarjan vuoden tulokkaana Heino Pulli -palkinnolla.

Kauden 2020–2021 Lassila pelasi 16-vuotiaana suurimmaksi osaksi JYPin U20-joukkueessa, jossa hän teki 39 runkosarjaottelussa tehot 5+15=20 ja kolmessa playoff-ottelussa tehot 1+1=2. Kausi 2021–2022 Lassilalla jäi rikkonaiseksi ja hän kärsi kaksi loukkaantumista, jonka vuoksi Lassila pelasi JYPin U20-joukkueessa vain 17 runkosarjaottelua. Hän pelasi myös kaksi runkosarja- ja kaksi karsintasarjan ottelua seuran U18-joukkueessa. Lassila debytoi myös miesten peleissä, kun hän pelasi tammikuussa 2022 yhden ottelun lainalla Mestis-joukkue KeuPa HT:ssä.

Lassilan odotettiin yleisesti tulevan varatuksi NHL:n varaustilaisuudessa 2022, mutta häntä ei hieman yllättäen varattu lopulta ollenkaan.

Toukokuussa 2022 Lassila teki JYPin kanssa kolmivuotisen SM-liigasopimuksen. Hän teki liigadebyyttinsä kauden 2022–2023 avauskierroksella 14. syyskuuta 2022 vieraissa Vaasan Sportia vastaan. Lassila merkittiin JYPin kakkossentteriksi laidoilleen Severi Lahtinen ja Joakim Kemell. Hän sai ottelussa jääaikaa 13.44 minuuttia ja Lassilalle merkittiin teholukema +1. Liigauransa avausmaalin hän teki 19. marraskuuta 2022 Hämeenlinnan Pallokerhoa vastaan. Janne Kolehmainen valitsi Lassilan ottelun Alumnien tähtien kolmostähdeksi. Kaikkiaan hän pelasi tulokaskautensa aikana 32 runkosarjaottelua tehopistein 2+1=3. Lassila pelasi miesten pelejä myös lainalla KeuPa HT:n miesten joukkueessa, jossa hän pelasi kaksi runkosarjaottelua tehden kaksi syöttöpistettä ja kaksi playoff-ottelua ilman tehopisteitä. Lassila pelasi osan kaudestaan vielä myös JYPin U20-joukkueessa.

Kaudella 2023–2024 Lassila teki läpimurtonsa SM-liigassa ja hän nousi myös JYPin ykkössentteriksi Jerry Turkulaisen ja Juuso Puustisen väliin. Lassila nousi kauden edetessä myös joukkueen varakapteeniksi. Hän pelasi 45 runkosarjaottelua tehopistein 6+20=26, kunnes Lassilan kausi päättyi loukkaantumiseen helmikuussa 2024.

### Maajoukkueura

Lassila valittiin Pohjola-leirin tähdistökentälliseen vuonna 2019. Hän edusti Suomen alle 16-vuotiaiden maajoukkuetta Sveitsin Lausannessa järjestetyissä nuorten olympialaisissa vuonna 2020, jolloin hän toimi joukkueen varakapteenina. Lassila voitti Suomen sisäisen piste- ja syöttöpörssin tehoilla 1+6=7. Yhteensä hän on pelannut 19 nuorten ja 37 poikien maaottelua.

Lassila pelasi myös alle 18-vuotiaiden Hlinka Gretzky Cupissa vuonna 2021, jolloin hän toimi Suomen kapteenina. Lassila edusti alle 18-vuotiaiden maajoukkuetta myös Euroopan nuorten olympiafestivaaleilla vuonna 2021, jolloin hän toimi Suomen varakapteenina. Loppuottelussa Venäjää vastaan Lassila teki Suomen 4–3-voittoon päättyneen ottelun voittomaalin, joka ratkaisi joukkueelle kultaa. Lassila jakoi Suomen sisäisen pistepörssin voiton Oskari Vuorion, Lenni Hämeenahon ja Aleksanteri Kaskimäen kanssa tehoilla 2+3=5.

Lassila pelasi myös alle 18-vuotiaiden MM-kilpailuissa vuonna 2022, jolloin hän toimi Suomen kapteenina. Lassila jakoi tehoilla 4+4=8 joukkueen sisäisen pistepörssin voiton Joakim Kemellin kanssa. Pronssiottelussa Tšekkiä vastaan hän teki kaksi maalia ja sai kakkossyöttöpisteen kahteen Kemellin tekemään maaliin, joista toinen jäi Suomen 4–1-voittoon päättyneen ottelun voittomaaliksi, joka ratkaisi joukkueelle pronssia.

Lassila putosi viimeisten joukossa Suomen alle 20-vuotiaiden MM-leiriryhmästä vuoden 2023 turnaukseen, mutta hän pelasi vuoden 2024 turnauksessa, jossa Lassila toimi myös Suomen kapteenina. Hänet valittiin Latviaa vastaan pelatun alkulohkon ottelun päätteeksi joukkueensa ottelun parhaaksi pelaajaksi. Puolivälieräottelussa Slovakiaa vastaan Lassila ratkaisi Suomelle soolomaalillaan 3–4-voiton ja välieräpaikan, kun jatkoaikaa oli pelattu vain 24 sekuntia. Suomen turnaus päättyi kuitenkin tappioon ja neljänteen sijaan pronssiottelussa Tšekkiä vastaan. Lassila voitti joukkueensa sisäisen piste- ja syöttöpörssin tehoilla 3+5=8. Valmentajat valitsivat hänet Suomen turnauksen yhdeksi kolmesta parhaasta pelaajasta. Lassila palkittiin alle 20-vuotiaiden maajoukkueen kauden 2023–2024 parhaana pelaajana Olli Jokinen -palkinnolla.

Pelityyli
---------

*EP Rinksiden* suomenkielisten sivujen päätoimittaja Lassi Alasen mukaan Lassilan peliäly on varsin korkealla tasolla, vaikka hän ei ole kuitenkaan kovin dynaaminen hyökkääjä. Alasen mukaan Lassila pystyy löytämään ketjukaverinsa taidokkailla syötöillä puolustajien läpi, ja vaikka hänen laukauksensa ei ole erityisen vaarallinen, hän viimeistelee tehokkaasti lähietäisyydeltä ja löytää hyvin irtokiekot maalinedustalta. Alasen mukaan Lassilan luistelu on teknisessä mielessä varsin mielenkiintoista. Hänen nilkan alueen liikkuvuus on erinomaisella tasolla ja potkut varsin voimakkaat, joskin hänen lantionsa on silti useimmiten varsin korkealla. Alasen mukaan Lassilan kahden suunnan pelaaminen on myös varsin kohtuullista ja hän pystyy pelaamaan sekä yli- että alivoimalla. Alasen mukaan Lassila on joutunut pienikokoisena sentterinä kuitenkin antamaan jonkin verran tasoitusta erityisesti kaksinkamppailuissa.

Lassila on maininnut tavoitteekseen pelaamaan laadukasta peliä molempiin suuntiin. Hänen mukaansa hänen suurimmat vahvuutensa ovat hyökkäyssuuntaan, luistelupelin ja pelin lukemisen kautta. Lassilan mukaan hänelle on sentterinä tärkeää mennä oikeisiin paikkoihin oikeaan aikaan ja päämäärä on tehdä laitahyökkääjien peli helpommaksi ja tehdä heistä parempia pelaajia.

Lassila on kertonut seuraneensa nuorempana Aleksandr Ovetškinia, mutta alkoi myöhemmin ottaa tekemiseen mallia toisentyylisistä pelaajista, kuten Sebastian Ahosta. Häntä on verrattu SM-liigassa myös Juha-Pekka Hytöseen.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2020–2021 | JYP | U20-SM | 39 | 5 | 15 | 20 | 32 | 3 | 1 | 1 | 2 | 0 |
| 2021–2022 | JYP | U20-SM | 17 | 8 | 7 | 15 | 14 | – | – | – | – | – | U18 | 6 | 4 | 4 | 8 | 2 |
|  | KeuPa HT | Mestis | 1 | 0 | 0 | 0 | 0 | – | – | – | – | – |
| 2022–2023 | JYP | U20-SM | 16 | 9 | 7 | 16 | 53 | – | – | – | – | – |
|  | JYP | SM-liiga | 32 | 2 | 1 | 3 | 12 | – | – | – | – | – |
|  | KeuPa HT | Mestis | 2 | 0 | 2 | 2 | 0 | 2 | 0 | 0 | 0 | 0 |
| 2023–2024 | JYP **(A)** | SM-liiga | 45 | 6 | 20 | 26 | 28 | – | – | – | – | – | JMM | 7 | 3 | 5 | 8 | 2 |
| 2 kautta | yhteensä | SM-liiga | 77 | 8 | 21 | 29 | 40 | – | – | – | – | – |
| 2 kautta | yhteensä | Mestis | 3 | 0 | 2 | 2 | 0 | 2 | 0 | 0 | 0 | 0 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Jere Lassila**.
* Jere Lassila The Internet Hockey Databasessa (englanniksi)
* Jere Lassila Eurohockey-sivustolla (englanniksi)
* Jere Lassila *Elite Prospects*. Everysport Media Group AB.  (englanniksi)

### Viitteet

1. 1 2  Tilastot - Jere Lassila *liiga.fi*. Jääkiekon SM-liiga Oy. Viitattu 8.1.2023.
2. 1 2 3 4 5 6 7 8 9  Jere Lassila *Elite Prospects*. Everysport Media Group AB.  (englanniksi)
3. ↑  Pohjola-leiriltä kuusi JYP pelaajaa U16 maajoukkueen testileirille *jypjuniorit.fi*.  4.3.2019. JYP Juniorit ry. Viitattu 15.9.2022.
4. ↑  Elite Prospects - JYP U16 *eliteprospects.com*. Everysport Media Group AB. Viitattu 15.9.2022. (englanniksi)
5. ↑  JYP sopimuksiin junioreidensa kanssa – Jääkiekkolupausten Talenttitalli Jyväskylään *jypliiga.fi*.  10.6.2019. JYP Jyväskylä Oy. Viitattu 15.9.2022.
6. ↑  Lehmola, Jussi: NHL Draft: 10 suomalaisittain mielenkiintoista asiaa *nhl.com/fi*.  5.7.2022. National Hockey League. Viitattu 15.9.2022.
7. ↑  Soturit tänään! *facebook.com*.  18.1.2022. KeuPa Hockey Oy. Viitattu 15.9.2022.
8. 1 2 3  Sihvonen, Varpu: U20 SM: JYP pyrkii pudotuspeleihin kapteeni Lassilan johdolla: "Iso luotto ja usko siihen" *leijonat.fi*.  2.2.2022. Suomen Jääkiekkoliitto ry – Finlands Ishockeyförbund rf. Viitattu 15.9.2022.
9. ↑  Rajamäki, Toni: 2022 NHL Draftissa varattiin yhteensä 14 suomalaista *nhl.com/fi*.  8.7.2022. National Hockey League. Viitattu 30.9.2023.
10. ↑  Tobias Winberg palaa JYPiin – Lassila, Minkkinen ja Tohila monivuotisiin sopimuksiin *jypliiga.fi*.  1.5.2022. JYP Jyväskylä Oy. Viitattu 15.9.2022.
11. ↑  Sport - JYP, 14.9.2022 *liiga.fi*.  14.9.2022. Jääkiekon SM-liiga Oy. Viitattu 15.9.2022.
12. ↑  Sport - JYP, 14.9.2022 *liiga.fi*.  14.9.2022. Jääkiekon SM-liiga Oy. Viitattu 15.9.2022.
13. ↑  JYP - HPK, 19.11.2022 *liiga.fi*.  19.11.2022. Jääkiekon SM-liiga Oy. Viitattu 2.12.2022.
14. 1 2  Kiviniemi, Konsta: Jere Lassila motivoituu vertauksista JYP-ikoniin: "Pyrin siihen, että 20 vuoden päästä Jyväskylässä verrattaisiin jotain pelaajaa minuun" *Jatkoaika.com*.  3.12.2023. Jatkoaika r.y. Viitattu 24.3.2024.
15. ↑  Löfman, Heikki: Kun Jere Lassila, 19, loisti MM-​jäillä, JYP-​leirissä myllersi – nyt tuoreelta varakapteenilta odotetaan paljon *ksml.fi*.  11.1.2024. Jatkoaika r.y. Viitattu 24.3.2024.
16. 1 2  SM-liiga-seuran huippulupaus loukkaantui – kausi ohi *MTVuutiset.fi*.  1.3.2024. Telia Company AB. Viitattu 24.3.2024.
17. ↑  Elite Prospects - Finland U16 *eliteprospects.com*. Everysport Media Group AB. Viitattu 15.9.2022. (englanniksi)
18. ↑  Mennander, Pasi: Pikkuleijonat turnausvoittoon Euroopan Nuorten Olympiafestivaaleilla – Venäjä kaatui finaalissa maalein 4–3 – Näin ottelu eteni *leijonat.fi*.  17.12.2021. Suomen Jääkiekkoliitto ry – Finlands Ishockeyförbund rf. Viitattu 15.9.2022.
19. ↑  Elite Prospects - Finland U18 *eliteprospects.com*. Everysport Media Group AB. Viitattu 15.9.2022. (englanniksi)
20. ↑  Elite Prospects - Finland U18 *eliteprospects.com*. Everysport Media Group AB. Viitattu 15.9.2022. (englanniksi)
21. ↑  GAME SUMMARY (pdf) *iihf.com*.  1.5.2022. IIHF. Viitattu 15.9.2022. (englanniksi)
22. ↑  Sippola, Joel: Kiviharjun ja Lassilan nimiä ei rekisteröity *yle.fi*.  26.12.2022. Yleisradio Oy. Viitattu 8.1.2023.
23. ↑  BEST PLAYER OF THE GAME SELECTED BY THE TEAM (pdf) *iihf.com*.  5.1.2024. IIHF. Viitattu 24.3.2024. (englanniksi)
24. ↑  GAME SUMMARY (pdf) *iihf.com*.  2.1.2024. IIHF. Viitattu 24.3.2024. (englanniksi)
25. ↑  Holma, Joel; Saarinen, Jussi: Nuorten Leijonien sankari Jere Lassila ilmiömäisestä maalistaan: "Hirveä ilo ja helpotus" *yle.fi*.  2.1.2024. Yleisradio Oy. Viitattu 14.1.2024.
26. ↑  Holma, Joel; Saarinen, Jussi: Mitä ihmettä Nuorten Leijonien pelille tapahtui? Kapteeni Jere Lassila murtuneena: "Peli oli näpeissämme" *yle.fi*.  5.1.2024. Yleisradio Oy. Viitattu 14.1.2024.
27. ↑  Elite Prospects - Finland U18 *eliteprospects.com*. Everysport Media Group AB. Viitattu 24.3.2024. (englanniksi)
28. ↑  Alanen, Lassi: Suomalaispelaajien ensimmäinen ranking vuoden 2022 varaustilaisuuteen: Brad Lambert piikkipaikalla, neljä JYP-pelaajaa kymmenen kärjessä *fi.eprinkside.com*.  5.9.2021. Everysport Media Group AB. Viitattu 17.10.2021.

JYP – SM-liiga
2 Minkkinen |
3 Honka |
4 Aliranta |
4 V. Koskela |
5 Vainio (**A**) |
6 Pulkkinen |
9 Petman |
15 Perttu |
16 Tumānovs |
17 Varga |
21 J. Malinen |
22 S. Koskela |
25 Siikanen |
28 Lassila |
29 Winberg |
31 Peltola |
32 Turkulainen |
34 Leinonen |
35 Vehviläinen |
38 Tohila |
41 Hannikainen |
41 Louhivaara |
42 Eronen (**C**) |
45 Huttu |
45 A. Malinen |
49 Smith |
61 Huovila |
63 Christoffer |
71 Puustinen (**A**) |
88 Rooba |
91 Gardiner |
92 Vidgren  

Valmentajat Heiskanen – Hämäläinen – Haataja – Pekkarinen – Luhanko – Pohjanvirta